**ОБРАЗАЦ**

|  |
| --- |
| **ИЗВЈЕШТАЈ О АНАЛИЗИ УТИЦАЈА ПРОПИСА ЗА ЛОКАЛНЕ САМОУПРАВЕ** |
| **ОБРАЂИВАЧ ПРОПИСА** | **Секретаријат за културу, спорт, младе и социјално старање** |
| **НАЗИВ ПРОПИСА** | **Локални акциони план за младе у општини Никшић за 2024. годину** |
| **1. Дефинисање проблема*** **Да ли је пропис последица захтјева (прописа) на државном нивоу?**
* **Навести законски основ за доношење прописа, као и однос са стратешким документима локалне самоуправе ако постоји?**
* **Да ли локална самоуправа може одступати од одредби прописа на државном нивоу и у којој мјери?**
* **Да ли је ријеч о сопственим надлежностима или пренесеном, односно повјереном послу локалне самоуправе?**
* **Које проблеме треба да ријеши предложени акт?**
* **Да ли проблем има родну димензију? (има посебни утицај на жене)**
* **Који су узроци проблема?**
* **Које су последице проблема?**
* **Који су субјекти оштећени, на који начин и у којој мјери?(жене-мушкарци)**
* **Како би проблем еволуирао без промјене прописа (“статус quо” опција)?**
 |
| **Да.** **Законски основ доношења Локалног акционог плана за младе за 2024. годину: Закон о младима („Службени лист Црне Горе”, број br. 25/19 и 27/19) и Стратегија за младе Црне Горе 2023-2027.****Локална самоуправа не може одступити од одредби прописа на државном нивоу, већ само може ближе одредити исте. Обавеза локалних самоуправа јесте да се води дефинисаним оперативним циљевима Националне стратегије и пратећег Акционог плана 2023-2024.****Ријеч је о сопственим надлежностима, односно омладинска политика на локалном нивоу у надлежности је Секретаријата за културу, спорт, младе и социјално старање који креира, спроводи и прати имплементацију активности за младе.****Предложеним актом тежи се рјешавању питања која се односе на проблеме са којима се суочавају млади у Никшићу као и актери омладинске политике а све у циљу побољшања положаја младих.****Проблем има родну димензију, односно посебан утицај на жене, а са аспекта дефинисања мјера и активности водило се рачуна о постављању индикатора који имају родну димензију.****Узроци проблема су: незапосленост младих, мали број младих у неформалном образовању, слаба посјећеност културних садржаја, низак степен учешћа у процесима креирања политика, мали брoј младих који се баве волонтирањем и активизмом, и сл.****Последице проблема су пасивност младих, потреба да напусте град и непостојање координисаног приступа проблемима.****Субјекти који су оштећени су прије свега млади, а затим и институције које се баве омладинском политиком.****У случају “статус quо” опције могло би доћи до успоравања имплементације планираних активности и пројеката који су од значаја за рјешавање проблема са којима се млади суочавају.** |
| **2. Циљеви*** **Који циљеви се постижу предложеним прописом?**
* **Да ли било који од циљева унапређује родну равноправност? (ако је одговор не, да ли се може дефинисати циљ који унапређује родну равноправност?)**
 |
|  **Предложеним прописом постижу се сљедећи циљеви: квалитетно,, правовремено и ефикасно праћење локалне омладинске политике од стране Секретаријата за културу, спорт, младе и социјално старање, континуиран рад на побољшању услова живота у Никшићу и координисан рад са младима и за младе.****Такође, постижу се оперативни циљеви дефинисани Стратегијом за младе 2023-2027 која дефинише и родну равноправност као хоризонталну тему.** **Све мјере и активности укључују младе жене, а сви циљеви су усмјерени и на унапређење родне равноправности.** |
| **3. Опције*** **Зашто је пропис неопходан?**
* **Које су могуће опције за испуњавање циљева и рјешавање проблема? (увијек треба разматрати “статус qуо” опцију и препоручљиво је укључити и нерегулаторну опцију, осим ако постоји обавеза доношења предложеног прописа).**
* **Образложити преферирану опцију? (која је родна димензија те опције; како преферирана опција унапређује родну равноправност: статус жена и односе међу женама и мушкарцима?)**
 |
| **У овом случају, постоји законска обавеза доношења Локалног акционог плана за младе сходно Закону о младима („Службени лист Црне Горе”, број br. 25/19 и 27/19).**  **Локални акциони план за младе за 2024. годину доноси се у складу са Стратегијом за младе Црне Горе 2023-2027 и пратећим Акционим планом за 2023-2024 и прати њихова четири оперативна циља.****Опције за испуњавање циљева и рјешавање проблема: константна и ефективна комуникација између субјеката омладинске политике као и између институција, локалне самоуправе и младих; ефикасно, правовремено и квалитетно креирање и спровођење омладинске политике; имплементација планираних активности и пројеката за младе.****У сваком сегменту креирања и имплементације мјера и активности, непосредно и посредно се може дјеловати на унапређење родне димензије омладинске политике. Хоризонтална тема Стратегије за младе 2023-2027 јесте родна равноправност, а индикатори успјешности у Локалном акционом плану за младе су родно дефинисани. Такође, поједине планиране активности диреткно третирају питање родне равноправности.** |
| **4. Анализа утицаја*** **На кога ће и како ће највјероватније утицати рјешења у пропису - набројати позитивне и негативне утицаје, директне и индиректне? Да ли рјешења у пропису имају утицај на жене (позитивне и негативне, директне и индиректне?)**
* **Које трошкове или уштеде ће примјена прописа изазвати грађанима и привреди (нарочито малим и средњим предузећима)?**
* **Да ли позитивне посљедице доношења прописа оправдавају трошкове које ће он створити?**
* **Да ли се прописом подржава стварање нових привредних субјеката на тржишту и тржишна конкуренција?**
* **Укључити процјену административних оптерећења и бизнис баријера.**
 |
| **Локални акциони план за младе највише ће утицати на младе у Никшићу, како кроз реализацију активности од стране институција, невладиних организација, образовних установа тако и кроз укључивање младих у све друштвене токове и реализацију мјера и активности дефинисаних у документу. Индиректно ће план утицати на ширу заједницу јер је основни циљ доношења плана управо побољшање услова живота у Никшићу. Рјешења у пропису директно утичу и на положај жена.** **Такође, рјешења у пропису утичу позитивно и на саме органе локалне управе, институције и организације који се баве омладинском политиком, због стратешког и ситематизованог приступа креирању и имплементацији омладинске политике.****Примјена прописа не изазива трошкове или уштеде грађанима и привреди.****Овим прописом се не подржава стварање нових привредних субјеката на тржишту и тржишна конкуренција, али се дио активности односи на јачање компетенција младих и њихово укључивање у активне политике запошљавања.**  |
| **5. Процјена фискалног утицаја*** **Да ли пропис утиче на висину прихода или трошкова локалне самоуправе?**
* **Да ли је потребно обезбјеђење финансијских средстава из буџета локалних самоуправа односно буџета Црне Горе за имплементацију прописа и у ком износу?**
* **Да ли је обезбјеђење финансијских средстава једнократно, или током одређеног временског периода? Образложити.**
* **Да ли су неопходна финансијска средства обезбијеђена у буџету локалних самоуправа односно буџету Црне Горе за текућу фискалну годину, односно да ли су планирана у буџету за наредну фискалну годину?**
* **Да ли ће се имплементацијом прописа остварити приход за локалне самоуправе односно за буџет Црне Горе?**
* **Ко је потенцијални корисник буџета за имплементацију прописа (у којем проценту би корисници могли бити мушкарци, а у којем жене? Да ли имплементација буџета може бити узрок неравноправности између мушкараца и жена?)**
 |
| **Локални акциони план за младе за 2024. годину не утиче на висину прихода локалне самоуправе. Што се тиче трошкова, Буџетом Општине Никшић планирана су средства за реализацију циљева локалног акционог плана за младе.** **Обезбјеђена су финансијска средстава из буџета локалне самоуправе, док се дио средстава може обезбиједити и путем финансирања од стране националних или међународних донатора.****Буџетом Општине Никшић за 2024. годину су обезбијеђена финансијска средства за имплементацију Локалног ационог плана за младе за 2024. годину, односно имплементацију планираних активности и пројеката (кроз више ставки). Такође, средства су планирана и за 2023. годину.****Имплементацијом прописа се не остварује приход за локалну самоуправу.****Потенцијални корисници буџета за имплементацију Локалног акционог плана за младе су млади, образовне установе, институције, невладине организације.****Имплементација буџета не може бити узрок неравноправности између мушкараца и жена јер ће се у реализацију равноправно укључивати и мушкарци и жене.** |
| **6. Консултације заинтересованих страна*** **Назначити да ли је коришћена екстерна експертска подршка и ако да, како.**
* **Назначити које су групе заинтересованих страна консултоване, у којој фази РИА процеса и како (јавне или циљане консултације).**
* **Да ли су представнице женских удружења и рањивих група биле укључене у консултације?**
* **Назначити главне резултате консултација, и који су предлози и сугестије заинтересованих страна прихваћени односно нијесу прихваћени. Образложити.**
 |
| **Екстерна експертска подршка није коришћена приликом израде Локалног акционог плана за младе за 2024. годину, али је за исти била неопходна сагласност Министарства спорта и младих, о усаглашености са Стратегијом за младе 2023-2027 и Акционим планом 2023-2024.****У поступку припреме Предлога Локалног акционог плана за младе за 2024. годину Секретаријат за културу, спорт, младе и социјално старање извршио је консултације са представницима образовних установа, локалних институција, невладиним организацијама. На тај начин су прикупљени предлози активности, обрађени и конкретизовани кроз мјере и циљеве. Све активности које су прихваћене усклађене су са оперативним циљевима Стратегије за младе и одражавају стварне потребе сходно коришћеном истраживању (УНДП).****Представници рањивих група су укључени у консултације у току креирања Локалног плана (невладине организације које се баве питањиме родне равноправности, проблемима особа са инвалидитетом, припадника РЕ популације). Исти ће бити укључени и у реализацију плана.** **Током Јавне расправе предлога и сугестија за израду Локалног акционог плана за младе за 2024. годину није било.** |
| **7. Мониторинг и евалуација*** **Које су потенцијалне препреке за имплементацију прописа?**
* **Који су главни индикатори према којима ће се мјерити испуњење циљева?**
* **Ко ће бити задужен за спровођење мониторинга и евалуације примјене прописа?**
 |
| **Потенцијалну препреку за имплементацију Локалног акционог плана за младе за 2024.годину може представљати немотивисаност и низак степен укључености релевантних актера у имплементацију активности, као и недостатак средстава.****Да би се испунили циљеви, током примјене прописа ће се активно остваривати сарадња са свим релевантним институцијама и организацијама и вршиће се редовне консултације.** **За сваку појединачну активност која је планирана дефинисани су и индикатори а на основу њих мјериће се и испуњење циљева. Ови индикатори дати су у самом пропису и биће праћени током имплемнтације Плана.****За спровођење мониторинга и евалуације примјене Локалног акционог плана за младе за 2024.годину биће задужен Секретаријат за културу, спорт, младе и социјално старање. Сходно Закону о младима, сачиниће се Извјештај о реализацији ЛАП за 2024. годину и доставити Министарству спорта и младих до 15.фебруара 2025. године.** |

**Датум и мјесто СТАРЈЕШИНА**

Никшић, 15.децембар 2023. године . Дејан Ивановић, с.р.